Merging .NET assemblies using ILMerge - CodeProject 12,504,695 members (55,079 online)
357.4K views107 bookmarked
Last Visit: 31-Dec-99 18:00 Last Update: 26-Sep-16 22:08Refresh1 Namibië ook skroot | Die Vryburger
Die graderingsmaatskappy, Moody’s, het Namibië afgradeer na rommelstatus en dit bring die land in lyn met ander Afrika lande wie se ekonomie gelykstaande is aan dié van ‘n skrootwerf.
Namibië se toenemende skuldlas het bygedra tot die afgradering.
Ekonome is dit eens dat Afrikalande na die val van rumateriaal pryse sukkel om kop bo water te hou. Niks word egter gemeld van die Afrikakultuur van nepotisme, bedrog, omkopery en eenvoudige swak bestuur nie. S-Presso staan kop en skouers bó sy mededingers uit | Maroela Media
In die motorbedryf is baie dinge moontlik … met geld kan ŉ mens amper enigiets doen. Dink aan ŉ Lamborghini Urus … ŉ massiewe vierwielaangedrewe sportnutsvoertuig wat oor die 300 km/h kan haal. Dis verstommend. Maar terselfdertyd is dit amper minder indrukwekkend as om ŉ begrotingsbuksie van redelike gehalte te bou wat nie goedkoop voel nie.
Die Suzuki S-Presso is die goedkoopste splinternuwe tjor in Suid-Afrika. Ons het hom in Januarie 2020 in Indië gaan beloer, en ek was beïndruk. Ek was bekommerd oor sy prys – want ek was toe al oortuig daarvan: As hulle hom teen die regte prys kan bring, gaan hy soos soetkoek verkoop. Wel, ek kan met ŉ geruste hart sê die splinternuwe Suzuki S-Presso het selfs Suzuki Suid-Afrika se verwagtinge oortref.
Dis ŉ oulike ontwerp, ŉ klein sportnutsie as jy wil. Meer regop, en beter grondvryhoogte om vir hom die hoër bestuursposisie te gee waarna almal só smag. Ek weet nie hoe nie, maar Maruti Suzuki in Indië se ingenieurs het hulle puik van hul taak gekwyt om ruimte te bied. Die beenruimte vir agtersittendes is indrukwekkend, én daar is ŉ billike kattebak.
Die S-Presso bied elektriese vensters voor, twee lugsakke met ABS en EBD, asook lugreëling. Die klankstelsel bied Android Auto en Apple CarPlay – ŉ moet in dié segment. Oorsese modelle kry Suzuki se SLDA-radio, maar teen die pryspunt is dit net nie moontlik nie.
Dit bring my by die Suzuki S-Presso se troefkaarte. Eerstens, hoe hy ry … Suzuki kon nog altyd baie trots wees op sy enjins en die kalibrasie van die versneller en koppelaar. Sy karre ry regtig maklik, en die lugreëling het ŉ baie klein invloed op die enjin – selfs op die platorand. Dan het die S-Presso nog ŉ truuk in sy mou. Sy enjin is werklik gretig. ŉ Mens kan hom voorwaar hard ry, en hy kla nie. Suzuki kon die wringkragpiek laag hou, en die kW-piek lekker hoog – so, dit gee ŉ mens ŉ groot kragband om mee te werk. Dít – gepaard met ŉ goeie ratkas en lekker koppelaar – maak van die S-Presso ŉ droom in die verkeer, én die oop pad.
Tydens my tyd met die S-Presso, as ek rustig is, kry ek 21 km/ℓ of 4.7 ℓ/100 km – en toe vat ek hom snelweg toe om te sien hoe hy hom op hoë spoed gedra. In Indië ry hulle bitter stadig – en ek wou weet hoe is sy stabiliteit en padhouvermoë. Lelike rukwinde skuif hom ŉ bietjie rond, maar teen 159 km/h hanteer die S-Presso baie beter as sy twee direkte mededingers – die Renault Kwid én die Datsun Go. Daar is merkbaar minder bakrol as met die Go, en die Kwid loop vreeslik rond op hoë spoed. Ná ek die sewe soorte wit waks uit die S-Presso’tjie gery het, is sy gemiddelde brandstofverbruik op 15.7 km/ℓ – steeds goed.
Is daar enige kwale? Persoonlik is ek nie gek na ŉ wieldop nie, so dalk kan ŉ mens mettertyd ŉ stel sierwieletjies opsit, en die bestuurder se sitplek kort beslis ŉ hoogteversteller. Verder – niks. Dit is ŉ eerlike rydingetjie, ŉ ware winskoop. En sy enjin en ratkas is lekkerder as die meeste ander 1.0-driesilinders in die mark, selfs dié wat R200 000 kos.
Suzuki S-Presso 1.0 GL 50 kW/90 Nm 4.9 ℓ/100 km 5 jaar/200 000 km-waarborg
2 jaar/30 000 km-diensplan R134 900
Suzuki S-Presso 1.0 GL+ 50 kW/90 Nm 4.9 ℓ/100 km 5 jaar/200 000 km-waarborg
2 jaar/30 000 km-diensplan R139 900
Suzuki S-Presso 1.0 S-Edition 50 kW/90 Nm 4.9 ℓ/100 km 5 jaar/200 000 km-waarborg
2 jaar/30 000 km-diensplan R147 900
Suzuki S-Presso 1.0 GL+ outo 50 kW/90 Nm 4.9 ℓ/100 km 5 jaar/200 000 km-waarborg
2 jaar/30 000 km-diensplan R152 900
Suzuki S-Presso 1.0 S-Edition outo 50 kW/90 Nm 4.9 ℓ/100 km 5 jaar/200 000 km-waarborg
2 jaar/30 000 km- diensplan R160 900
Suzuki Celerio 1.0 GL 50 kW/90 Nm 4.7 ℓ/100 km 5 jaar/200 000 km-waarborg
Renault Kwid 1.0 Climber 50 kW/91 Nm 4.7 ℓ/100 km 5 jaar/150 000 km-waarborg
Geen diensplan R170 900
Datsun Go 1.2 Lux 50 kW/104 Nm 5.5 ℓ/100 km 6 jaar/150 000 km-waarborg
Geen diensplan R182 300
Tussen dié mededingers staan die S-Presso kop en skouers bó sy mededingers uit om twee redes. Hy is die goedkoopste, voel die beste én het ŉ tweejaardiensplan by … en jou eerste jaar se versekering is gratis. Ek kan aan geen rede dink hoekom ŉ mens nié een sou koop as jy in die mark is nie.
O dierbaarheid, maar dit is loshande die lelikste voertuig op die pad!